Dalilan da ya sa naki amincewa da kafa Rundunar Zaman Lafiya ' Peace Corps' - Buhari - Premium Times
You are at:Home»Babban Labari»Dalilan da ya sa naki amincewa da kafa Rundunar Zaman Lafiya ‘ Peace Corps’ – Buhari
Dalilan da ya sa naki amincewa da kafa Rundunar Zaman Lafiya ‘ Peace Corps’ – Buhari
Bi Ashafa Murnai a kan	 February 28, 2018 Babban Labari, Rahotanni
Shugaba Muhammadu Buhari ya bayanna dalilan da ya sa ya ki sa wa dokar kafa Rundunar Zaman Lafiya wato ‘Peace Corp’, bayan da aka rigaya aka tura masa kudirin kafa dokar tun cikin 2017.
Kusan kamar shekara daya da ta gabata ne hukumomin tsaro na sojojin Nijeriya tare da ‘yan sanda da kuma SSS suka yi yi wa hedikwatar Dakarun Zaman Lafiya dirar mikiya, suka cumuimuyi shugaban rundunar, wanda kuma shi ne ya kirkiro ta, watau Dickon Akoh, da sauran shugabannin da su ka taras a hedikwatar.
Tun daga lokacin ne ofishin ya ke a kulle. Daga nan kuma sai a cikin watan Maris, 2017, huumar ‘yan sandan kasar nan ta maka rundunar a kotu, ana zargin ta da yin harkalla da cuwa-cuwar daukar ma’aikata, ribbatar matasa, damfara da kuma yin sojan-gona.
Da ya ke zantawa da manema labarai na Majalisar Tarayya, Dickosn ya ce matakin da Buhari ya dauka bai ba shi mamaki ba ko kadan saboda ba bakon sa ba ne.